hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Szavazz: te örülnél neki, ha a Netflixre hetente jönnének az új sorozatepizódok? - Puliwood
| 2022 szeptember 17. 11:00
A Netflix egyik legnagyobb húzóereje az volt, hogy sorozatainak évadait egyszerre le tudták darálni az előfizetők, de a fogyasztói igények átalakulásával és a riválisok térnyerésével ez megváltozhat.
A Netflix nagyot újított vele, hogy szinte minden sorozatának összes részét elérhetővé tette az előfizetői számára, akik azonnal rá is vethették magukat a teljes évadra, így egy kiadós darálás után akár már másnap mehetett a lelkes eszmecsere a családtagokkal, haverokkal, ismerősökkel. Az újdonság és a befejezés varázsát ez egyaránt megadta, ugyanakkor benne volt a pakliban, hogy a nagyipari sorozatgyártás miatt még akkor is gyorsan elsikkad egy-egy széria, ha az éppen tetszett.
A Netflix sokáig ragaszkodott ehhez a modellhez, ám pár napja érkezett egy elemzői jelentés a Puck News-tól, miszerint a vállalat vezérigazgatója, Reed Hastings eddig a sorozatdara mellett állt, ám most fontolgatni kezdte annak lehetőségét, hogy átálljanak a heti egy epizódos megjelenésre. Nem kell hozzá sherlocki elme, hogy rájöjjünk, a Netflix a versenytársak miatt változtathat a megszokott formulán, hiszen a nagyobbak közül az HBO Max, a Disney+ és az Amazon Prime egyre több előfizetőt szipkázhat el az olcsóbb előfizetési lehetőségeivel és egyedi tartalomkínálatával.
Ezek pedig heti bontásban mutatják be a legújabb szériáikat, elég csak a Trónok harca előzménysorozatára, a Sárkányok házára, az A Gyűrűk Ura franchise-t bővítő A hatalom gyűrűire vagy éppen a Disney Marvel-sorozataira gondolni. A heti epizódos megoldásnak ugyanis megvan az az előnye, hogy sokáig beszédtémát jelent, folyamatosan a köztudatban marad az adott tartalom és kevesebb esély lehet arra, hogy egy évaddara után gyorsan le is mondja valaki az előfizetést.
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Persze a Netflix részéről ez nem teljesen példa nélküli lenne, hiszen voltak már sorozatai, amit ketté szedett, elég a Stranger Things 4. évadára gondolni, de hasonló volt a helyzet például az Ozark utolsó szezonjánál is. A jövőben pedig olyan kiemelt tartalmakkal fog bővülni a reklámos csomag bevezetésével és a fiókmegosztások visszaszorításával házaló streaming szolgáltató felhozatala, mint a Vaják 3. évada, A korona 5. évada, a Horizon Zero Dawn sorozat és a Squid Game folytatása.
A kérdés tehát adott: ti örülnétek neki, ha a Netflix átállna a heti epizódos modellre?
Természetesen kommentben várjuk a bővebb véleményeket, prókat és kontrákat egyaránt.
Jöhet még több film, sorozat, könyv, képregény? Katt ide!
Címkék: #netflix #streaming #hbo max #sorozatdara #disney+ #amazon prime #stranger things #ozark
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.